CELEX: 32017R1112
Language: sl
Date: 2017-06-22 00:00:00
Title: Izvedbena uredba Komisije (EU) 2017/1112 z dne 22. junija 2017 o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine

23.6.2017   
            
            
               SL
            
            
               Uradni list Evropske unije
            
            
               L 162/22
            
         IZVEDBENA UREDBA KOMISIJE (EU) 2017/1112
   z dne 22. junija 2017
   o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (1) ter zlasti člena 27(4) Direktive,
   ob upoštevanju naslednjega:
   
               (1)
            
            
               V skladu s členom 27(1)(a) Direktive 92/83/EGS morajo države članice alkohol, ki je bil popolnoma denaturiran v skladu z zahtevami katere koli države članice, oprostiti plačila trošarine, pod pogojem, da je v skladu s pogoji iz odstavkov 3 in 4 navedenega člena o teh zahtevah izdano uradno obvestilo in da so odobrene.
            
         
               (2)
            
            
               Denaturanti, ki se uporabljajo v vsaki državi članici za namene popolne denaturacije alkohola iz člena 27(1)(a) Direktive 92/83/EGS, so opisani v Prilogi k Uredbi Komisije (ES) št. 3199/93 (2).
            
         
               (3)
            
            
               Uredba (ES) št. 3199/93 je bila spremenjena z Izvedbeno uredbo Komisije (EU) 2016/1867 (3), s katero je bil uveden skupni postopek za popolno denaturacijo alkohola. Navedeni skupni postopek je vključeval uporabo enega litra izopropil alkohola (IPA), enega litra metil etil ketona (MEK) in enega grama denatonijevega benzoata na hektoliter absolutnega etanola. Njegov namen je bil tudi nadomestiti vse različne nacionalne postopke za denaturacijo, s čimer bi preprečili utaje, izogibanje in zlorabe na tem področju.
            
         
               (4)
            
            
               Postopek, po katerem je bila sprejeta Izvedbena uredba (EU) 2016/1867, ni bil v skladu s členom 27(3) in (4) Direktive 92/83/EGS. Navedeno izvedbeno uredbo bi bilo zato treba razveljaviti.
            
         
               (5)
            
            
               Nekatere države članice so Komisiji 15. marca 2017 ali pred tem datumom sporočile denaturante za popolno denaturacijo alkohola, ki jih nameravajo od 1. avgusta 2017 uporabljati za namene člena 27(1)(a).
            
         
               (6)
            
            
               Komisija je vsa prejeta sporočila najpozneje 15. marca 2017 posredovala drugim državam članicam.
            
         
               (7)
            
            
               Ena država članica je vložila ugovor v skladu s členom 27(4) Direktive 92/83/EGS z utemeljitvijo, da je postopek za popolno denaturacijo alkohola, ki vsebuje en liter izopropil alkohola (IPA), en liter metil etil ketona (MEK) in en gram denatonijevega benzoata na hektoliter absolutnega etanola, možno zlorabiti in zato ne izpolnjuje zahtev iz člena 27(1) Direktive 92/83/EGS glede preprečevanja davčnega izmikanja, izogibanja ali zlorabe.
            
         
               (8)
            
            
               Za države članice, ki niso sporočile, da nameravajo uporabljati nove denaturante, bi se morali še naprej uporabljati postopki, ki jih je že vsebovala Priloga k Uredbi (ES) št. 3199/93, preden je bila spremenjena z Izvedbeno uredbo (EU) 2016/1867.
            
         
               (9)
            
            
               V skladu s členom 27(1)(b) Direktive 92/83/EGS se lahko postopki, ki niso več vključeni v Prilogo k Uredbi (ES) št. 3199/93, v državi članici, v kateri so odobreni, uporabljajo za proizvodnjo denaturiranega alkohola, ki se uporablja za proizvodnjo katerega koli izdelka, ki ni namenjen za prehrano.
            
         
               (10)
            
            
               Uredbo (ES) št. 3199/93 bi bilo zato treba ustrezno spremeniti.
            
         
               (11)
            
            
               Da se prepreči kakršen koli dvom glede veljavnih določb v teh posebnih okoliščinah, bi bilo treba Izvedbeno uredbo (EU) 2016/1867 izrecno razveljaviti.
            
         
               (12)
            
            
               Zaradi pravne varnosti bi se morala ta uredba uporabljati od istega dne kot Izvedbena uredba (EU) 2016/1867 in bi zato morala začeti veljati čim prej.
            
         
               (13)
            
            
               Ukrepi iz te uredbe so v skladu z mnenjem Odbora za trošarine –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 3199/93 se nadomesti z besedilom iz Priloge k tej uredbi.
   Člen 2
   Izvedbena uredba (EU) 2016/1867 se razveljavi.
   Člen 3
   Ta uredba začne veljati dan po objavi v Uradnem listu Evropske unije.
   Člen 1 se uporablja od 1. avgusta 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. junija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 316, 31.10.1992, str. 21.
   
      (2)  Uredba Komisije (ES) št. 3199/93 z dne 22. novembra 1993 o vzajemnem priznavanju postopkov za popolno denaturacijo alkohola za namene oprostitve plačila trošarine (UL L 288, 23.11.1993, str. 12).
   
      (3)  Izvedbena uredba Komisije (EU) 2016/1867 z dne 20. oktobra 2016 o spremembi Priloge k Uredbi (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine (UL L 286, 21.10.2016, str. 32).
   
      PRILOGA
      „
            PRILOGA
            Seznam proizvodov z registrsko številko Službe za izmenjavo kemijskih izvlečkov (CAS, Chemical Abstract Service), dovoljenih za popolno denaturacijo alkohola:
            
                        Aceton
                     
                     
                        CAS: 67-64-1
                     
                  
                        C.I. Reactive Red 24
                     
                     
                        CAS: 70210-20-7
                     
                  
                        Kristalvijolično (C.I. št. 42555)
                     
                     
                        CAS: 548-62-9
                     
                  
                        Denatonijev benzoat
                     
                     
                        CAS: 3734-33-6
                     
                  
                        Etanol
                     
                     
                        CAS: 64-17-5
                     
                  
                        Fluorescein
                     
                     
                        CAS: 2321-07-5
                     
                  
                        Fuzelno olje
                     
                     
                        CAS: 8013-75-0
                     
                  
                        Bencin (vključ. z neosvinčenim bencinom)
                     
                     
                        CAS: 86290-81-5
                     
                  
                        Izopropil alkohol
                     
                     
                        CAS: 67-63-0
                     
                  
                        Kerozin
                     
                     
                        CAS: 8008-20-6
                     
                  
                        Olja za svetilke
                     
                     
                        CAS: 64742-47-8 in 64742-48-9
                     
                  
                        Metanol
                     
                     
                        CAS: 67-56-1
                     
                  
                        Metil etil keton (2-butanon)
                     
                     
                        CAS: 78-93-3
                     
                  
                        Metil izobutil keton
                     
                     
                        CAS: 108-10-1
                     
                  
                        Metil izopropil keton
                     
                     
                        CAS: 563-80-4
                     
                  
                        Metil vijolično
                     
                     
                        CAS: 8004-87-3
                     
                  
                        Metilen modro (52015)
                     
                     
                        CAS: 61-73-4
                     
                  
                        Naftno topilo
                     
                     
                        CAS: 8030-30-6
                     
                  
                        Terpentinovo olje
                     
                     
                        CAS: 8006-64-2
                     
                  
                        Nafta (zemeljsko olje)
                     
                     
                        CAS: 92045-57-3
                     
                  
                        
                           terc-butil alkohol
                     
                     
                        CAS: 75-65-0
                     
                  
                        Tiofen
                     
                     
                        CAS: 110-02-1
                     
                  
                        Timol modro
                     
                     
                        CAS: 76-61-9
                     
                  Izraz „absolutni etanol“ v tej prilogi ima enak pomen kot izraz „absolutni alkohol“, ki ga uporablja Mednarodna zveza za čisto in uporabno kemijo.
            V vseh teh državah članicah se lahko denaturiranemu alkoholu doda katero koli barvilo, ki daje izdelku značilno barvo in ga naredi prepoznavnega.
            I.   Skupni postopek za denaturacijo za popolnoma denaturiran alkohol, ki se uporablja v Belgiji, na Danskem, v Nemčiji, Estoniji, na Irskem, v Grčiji, Španiji, Franciji, Italiji, na Cipru, v Latviji, Litvi, Luksemburgu, na Madžarskem, Malti, Nizozemskem, v Avstriji, na Poljskem, Portugalskem, v Sloveniji, na Slovaškem in Finskem:
            
            Na hektoliter absolutnega etanola:
            
                        —
                     
                     
                        1,0 litra izopropil alkohola,
                     
                  
                        —
                     
                     
                        1,0 litra metil etil ketona,
                     
                  
                        —
                     
                     
                        1,0 grama denatonijevega benzoata.
                     
                  II.   Večja koncentracija skupnega postopka za denaturacijo za popolnoma denaturiran alkohol, ki se uporablja v naslednjih državah članicah:
            
            
                         
                     
                     
                        
                           Bolgarija, Češka, Romunija in Združeno kraljestvo
                        
                        Na hektoliter absolutnega etanola:
                        
                                    —
                                 
                                 
                                    3,0 litra izopropil alkohola,
                                 
                              
                                    —
                                 
                                 
                                    3,0 litra metil etil ketona,
                                 
                              
                                    —
                                 
                                 
                                    1,0 grama denatonijevega benzoata.
                                 
                              
                  
                         
                     
                     
                        
                           Hrvaška
                        
                        Na hektoliter absolutnega etanola:
                        najmanj:
                        
                                    —
                                 
                                 
                                    1,0 litra izopropil alkohola,
                                 
                              
                                    —
                                 
                                 
                                    1,0 litra metil etil ketona,
                                 
                              
                                    —
                                 
                                 
                                    1,0 grama denatonijevega benzoata.
                                 
                              
                  
                         
                     
                     
                        
                           Švedska
                        
                        Na hektoliter absolutnega etanola:
                        
                                    —
                                 
                                 
                                    1,0 litra izopropil alkohola,
                                 
                              
                                    —
                                 
                                 
                                    2,0 litra metil etil ketona,
                                 
                              
                                    —
                                 
                                 
                                    1,0 grama denatonijevega benzoata.
                                 
                              
                  III.   Dodatni postopki za denaturacijo za popolnoma denaturiran alkohol, ki se uporabljajo v nekaterih državah članicah:
            
            Katera koli od naslednjih formulacij na hektoliter absolutnega etanola:
            
                         
                     
                     
                        
                           Češka
                        
                        
                                    1.
                                 
                                 
                                    0,4 litra naftnega topila,
                                    0,2 litra kerozina,
                                    0,1 litra tehničnega bencina.
                                 
                              
                                    2.
                                 
                                 
                                    3,0 litra etil terc-butil etra,
                                    1,0 litra izopropil alkohola,
                                    1,0 litra neosvinčenega bencina,
                                    10 mg fluoresceina.
                                 
                              
                  
                         
                     
                     
                        
                           Grčija
                        
                        Denaturira se lahko samo alkohol nizke kakovosti (prva in zadnja destilacija) z vsebnostjo alkohola najmanj 93 vol. % in največ 96 vol. %.
                        Na hektoliter hidriranega alkohola 93 vol. % se dodajo naslednje snovi:
                        
                                    —
                                 
                                 
                                    2,0 litra metanola,
                                 
                              
                                    —
                                 
                                 
                                    1,0 litra terpentinovega olja,
                                 
                              
                                    —
                                 
                                 
                                    0,50 litra olja za svetilke,
                                 
                              
                                    —
                                 
                                 
                                    0,40 grama metilen modrega.
                                 
                              Končni izdelek bo pri sobni temperaturi 20 °C v nespremenjenem stanju dosegal 93 vol. %.
                     
                  
                         
                     
                     
                        
                           Finska – odobreno do 31. decembra 2018
                        
                        Katera koli od naslednjih formulacij na hektoliter absolutnega etanola:
                        
                                    1.
                                 
                                 
                                    2,0 litra metil etil ketona,
                                    3,0 litra metil izobutil ketona.
                                 
                              
                                    2.
                                 
                                 
                                    2,0 litra acetona,
                                    3,0 litra metil izobutil ketona.
                                 
                              
                  “